"Spirit" uz Marsa virsmas mākslinieka skatījumā
***Spirit*** jeb ***MER-A*** (angļu: *Mars Exploration Rover - A*) ir pirmais no diviem Nacionālā aeronautikas un kosmosa administrācijas (*NASA*) nosūtītajiem pašgājējiem *MER* uz Marsa. *Spirit* nolaidās uz Marsa virsmas 2004. gada 4. janvārī, trīs nedēļas pirms uz Marsa nolaidās otrs pašgājējs Opportunity (*MER-B*).

Sākotnēji bija plānots, ka *Spirit* darbosies tikai trīs mēnešus, bet tas ir aktīvs vēl joprojām. Kopš 2009. gada 1. maija tas bija iestrēdzis smiltīs, bet turpināja darboties kā stacionāra laboratorija. Kopš 2010. gada 22. marta no *Spirit* nav saņemts nekāds signāls.

Nolaišanās vieta
----------------

*Spirit* nolaišanās vieta Guseva krāterī (kartē apzīmēta ar zvaigzni).
*Spirit* veiktais ceļš līdz 2006. gada 21. decembrim.
*Spirit* 2004. gada 4. janvārī 4:35 UTC nolaidās lielajā Guseva krāterī (14,5718° D, 175,4785° A) un tur neko interesantu neatrada. Pirmajos krāsainajos pašgājēja nosūtītajos attēlos redzamas nosēšanās laikā atstātās gaisa spilvena pēdas. Fotogrāfijās tika fiksēts arī Adirondaka akmens — pirmais konkrētais objekts, ko *Spirit* pētījis uz Marsa. Pēc tam *Spirit* pētīja Bonevila krāteri.

Aptuveni 27 kilometru attālumā no nolaišanās vietas tika novēroti pakalni, savukārt tuvāk atradās klajš lauks, kura virsma bija nosēta ar akmeņiem. Nolaišanās vieta tika nodēvēta par "*Columbia Memorial Station*", piemiņai 2003. gada 1. februārī avarējušā *Space Shuttle Columbia* komandai. Vēlāk NASA nodēvēja septiņas virsotnes uz austrumiem no nolaišanas vietas *Columbia* apkalpes vārdos.

Turpmākā darbība
----------------

Spirit novērotais putekļu virpulis uz Marsa virsmas.
2004. gadā no aprīļa līdz jūnijam, pēc Bonevila krātera izpētes, *Spirit* devās uz divus kilometrus attālajiem Kolumbijas kalniem. Lēnām virzoties augšup pa Kolumbijas kalniem, *Spirit* veica akmens *Clovis* izpēti un atrada pierādījumus tam, ka reiz te ir bijis ūdens.

2005. gada martā *Spirit* novēroja nelielu putekļu virpuli, kāds līdz tam uz Marsa virsmas nebija novērots.

Grūtības misijas laikā
----------------------

Sākotnēji NASA necerēja, ka *Spirit* izdodies pētīt Marsu ilgāk par trim mēnešiem. Gandrīz gadu pēc nolaišanās NASA paziņoja, ka misija tiek pagarināta līdz 2006. gada septembrim.

Pārvietošanās laikā tika piedzīvotas arī dažādas grūtības. Vienubrīd *Spirit* saules baterijas bija pilnībā noklātas ar putekļiem, taču laimīgā kārtā vējš tās atkal notīrīja.
2006. gada 16. martā NASA paziņoja, ka *Spirit* labais priekšējais ritenis ir pārstājis griezties. Tālāka pārvietošanās uz priekšu tika veikta atmuguriski, aiz sevis velkot salūzušo riteni.

Gaišās smiltis attēla kreisajā pusē ir *Spirit* kreisā priekšējā riteņa izmaltas
2009. gada 1. maijā (5 gadus 3 mēnešus 27 Zemes dienas pēc nolaišanās) *Spirit* iestrēga smiltīs. Šis nebija pirmais līdzīgs gadījums, un speciālisti uz Zemes vairākus mēnešus analizēja situāciju, veica teorētiskas un praktiskas simulācijas. 2009. gada 17. novembrī tika sākta visurgājēja atbrīvošana. Panākumi nebija lieli, izdevās pavirzīties tikai par milimetriem. 28. novembrī pārstāja darboties labais aizmugurējais ritenis, toties 17. decembra operācijās priekšējais kreisais ritenis vairākos mēģinājumos bija sācis kustēties, kas bija liels pārsteigums inženieriem, jo tas nebija darbojies jau vairākus gadus. 
2010. gada 26. janvārī NASA paziņoja, ka *Spirit* nav izdevies atbrīvot no smilšu gūsta, un turpmāk tiks izmantots kā stacionāra pētnieciska stacija. Inženieri tomēr turpināja izkustināšanas operācijas, un līdz 9. februārim *Spirit* izdevās pavirzīt uz priekšu 34 cm. Turpmākie manevri tika pārtraukti, jo tuvojās ziema ar enerģijas nepietiekamību.

2010. gada 30. martā ar *Spirit* bija plānots sakaru seanss caur *Mars Odyssey* pavadoni, bet *Odyssey* no pašgājēja neuztvēra nekādu signālu. Pēdējais sakaru seanss notika 22. martā, un kopš tā laika nav izdevies atjaunot sakarus. Speciālisti cerēja, ka pēc Marsa ziemas līdz ar Saules spīdēšanas palielināšanos, *Spirit* "atdzīvosies". 2011. gada 25. maijā NASA pārtrauca mēģinājumus nodibināt sakarus ar *Spirit*.

Skatīt arī
----------

* *Mars Exploration Rover* (*MER*)
* *Opportunity* (*MER-B*)

Atsauces un piezīmes
--------------------

1. ↑  Spaceflight Now | Destination Mars |Rover headed toward hilly vista for martian exploration (angliski)
2. 1 2 3 4  "Maratons uz Marsa", Ilustrētā Zinātne, 2005. gada decembris, 32.lpp.
3. ↑  APOD: 2004 January 14 - A Mars Panorama from the Spirit Rover (angliski)
4. ↑  Mars Exploration Rover Mission: All Spirit Updates (angliski)
5. ↑  Spirit in Hibernation *Spirit* misijas arhīvs, (angliski)

  


|  |  |  |  |  |  |
| --- | --- | --- | --- | --- | --- |
| 

| * s
* d
* l
2003. gada orbitālie starti |
| --- |
|  |
| Coriolis | ICESat ·  CHIPSat | **STS-107** (SpaceHab RDM, EDO) | SORCE | USA-166 ·  XSS-10 | Progress M-47 | Intelsat 907 | USA-167 | IGS-1A ·  IGS-1B | USA-168 | Molnija-1 № 92 | USA-169 | INSAT-3A ·  Galaxy 12 | AsiaSat-4 | Kosmos-2397 | **Sojuz TMA-2** | GALEX | GSAT-2 | Hayabusa (Minerva) | Hellas Sat 2 | Beidou 1C | Mars Express (Beagle 2) | Kosmos-2398 | AMC-9 | Progress M1-10 | Thuraya 2 | Spirit | Optus and Defence C1 ·  BSAT-2c | Molnija-3 № 53 | Orbview-3 | Monitor-E GVM ·  MIMOSA ·  DTUSat ·  MOST ·  Cute-I ·  QuakeSatv AAU-Cubesat ·  CanX-1 ·  Cubesat XI-IV | Opportunity | Rainbow 1 | EchoStar IX | Kosmos-2399 | SCISAT-1 | Kosmos-2400, Kosmos-2401 | Spitzer Space Telescope | Progress M-48 | USA-170 | USA-171 | PS-2 | UK-DMC ·  BILSAT-1 ·  Larec ·  STSat-1 ·  Rubin-4-DSI | e-Bird ·  INSAT-3E ·  SMART-1 | Galaxy 13/Horizons-1 | **Shenzhou 5** | Resourcesat-1 | **Sojuz TMA-3** | USA-172 | Zi Yuan 1-2 ·  Chuang Xin 1 | SERVIS-1 | FSW-3 1 | Shen Tong 1 | Jamal-201 ·  Jamal-202 | *IGS-2A ·  IGS-2B* | USA-173 | Gruzomaket | Kosmos-2402 ·  Kosmos-2403 ·  Kosmos-2404 | USA-174 | USA-175 | Amos-2 | Ekspress-AM22 | Tan Ce 1 |
|  |
| Derīgās kravas atdalītas ar aizzīmēm ( · ), starti ar vertikālā svītrām ( | ). Pilotējamie lidojumi izcelti **treknā tekstā**. Startu avārijas atzīmētas ~~nosvītrotas~~; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts *kursīvā*. Derīgās kravas, kas palaistas no citiem kosmiskajiem aparātiem, iekļautas (iekavās). |

 |